b'\n_START_ARTICLE_\nVektl\xc3\xb8fting under samveldelekene 2014\n_START_PARAGRAPH_\nVektl\xc3\xb8fting under de britiske samveldeleker 2014. Vektl\xc3\xb8fting var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var syttende gangen som vektl\xc3\xb8fting var med p\xc3\xa5 programmet i Samveldelekene. I lekene i 2014 ble det konkurrert i \xc3\xa5tte vektklasser i vektl\xc3\xb8fting for menn og syv for kvinner. I tillegg var det fire \xc3\xb8velser i styrkel\xc3\xb8ft, to for kvinner og to for menn. Nigeria ble beste nasjon med seks gullmedaljer foran India med tre.'